Milovan Minja Prelević
<s>Milovan Minja Prelević (28. februar 1970 — 1. avgust 2019) bio je crnogorski fudbalski trener i bivši igrač koji je trenutno prvi trener Omanskog prvoligaša Al-Oruba SC. Oženjen je i ima troje djece.</s>

<s>Fudbalsku karijeru započinje u FK Kom is Podgorice.</s><s>Zatim igra u FK Crvena Stijena, FK Budućnost, OFK Beograd, OFK Obilić.</s><s>Igrao je  za pionirsku i omladinsku reprenzetaciju Crne Gore.</s><s>Rano prestaje sa aktivnim igranjem fudbala i nakon toga se posvećuje trenerskom pozivu.</s><s>Trenerski posao počinje u FK Budućnost.</s><s>Radi još u OFK Petrovac, FK Kom, OFK Mladost, reprenzetaciji CG U-19 i Hajer FC.</s><s>Trener je sa UEFA PRO licencom i jedan od predavača na trenrskoj školi FSCG.</s>

<s>Igračka karijera 
Minja je veoma mlad počeo da igra fudbal, sa 8 godina u FK Kom.</s><s>Ubrzo se istakao svojim talentom, brzinom i fudbalskom inteligencijom.</s><s>Prošao je kroz sve mlađe selekcije reprezentacije Crne Gore noseći i kapitensku traku.</s><s>Preporučen velikim brojem golova koje je postizao počinje da igra za mlađe selekcije FK Budućnost, najvećeg kluba u Crnoj Gori, sa kojim potpisuje i svoj prvi profesionalni ugovor.</s><s>Međutim već sa 19 godina odlučuje se na prelazak u OFK Beograd.</s><s>U Srbiji igra još i za FK Obilić.</s><s>Sklopom različitih okolnosti Minja se odlučuje na prestanak igračke karijere već u 21. godini.</s><s>Nakon toga pravi pauzu od fudbala ali mu se ipak vraća na poziv FK Budućnost u ulozi trenera mlađih selekcija.</s>

<s>Trenerska karijera</s>

<s>2000-2009 
2000. upisuje Višu trenersku školu u Nišu-Srbija i tada počinje da se bavi trenerskim poslom.</s><s>Počinje u FK Budućnost gdje neko vrijeme volontira.</s><s>Samostalno počinje da radi 2003.</s><s>Već u prvoj godini osvaja svoj prvi trofej (kadetski Kup).</s><s>U FK Budućnost ostaje do 2009. godine.</s><s>Za to vrijeme je bio trener svih uzrasnih kategorija što mu je pomoglo da upozna metodologiju rada sa mladim igračima.</s><s>Osvaja dva prvenstva i dva Kupa Crne Gore.</s><s>Za to vrijeme u Edukacionom centru u Sarajevu, Bosna i Hercegovina završava UEFA A i UEFA PRO licencu.</s><s>Diplomirao je 2010. i u to vrijeme bio jedan od rijetkih Crnogorskih trenera sa zvanjem UEFA PRO trenera.</s>

<s>2009-2010 
U sezoni 2009-2010 radi u OFK Petrovac kao asistent a kasnije i šef stručnog štaba.</s><s>Sa Minjom u stručnom štabu OFK Petrovac osvaja Kup CG i igra treće kolo Lige Evrope (2.kolo-OFK Petrovac-Anortozis 1-2, 3-1; 3.kolo-OFK Petrovac-Šturm 1-2, 0-5).</s><s>Ovo je najveći uspjeh u istoriji OFK Petrovac.</s>

<s>2010-2011 
2010-2011 vodi FK Kom (B tim FK Budućnosti).</s><s>Iz te selekcije pet igrača su postali prvotimci FK Budućnost.</s>

<s>2012-2014 
2012-2014 radi u OFK Mladost kao asistent i šef stručnog štaba.</s><s>Te godine OFK Mladost igra Ligu Evrope i dolazi do trećeg kola (1.kolo, OFK Mladost - Videoton 1-0,1-2; 2.kolo OFK Mladost - Senica 2-2,1-0; 3.kolo OFK Mladost - Sevilja 1-6, 0-3).</s><s>Ovo je najveći uspjeh u istoriji kluba.</s>

<s>2015 
Ovu godinu počinje na mjestu trenera reprezentacije Crne Gore U-19 ali već tokom ljeta dobija ponudu saudijskog Hajer-a.</s><s>U Hajer FC obavlja ulogu pomoćnog trenera zaduženog, između ostalog, za fudbalsku analizu.</s><s>U novembru 2015 Minja je preuzeo mjesto prvog trenera Al-Oruba SC, aktuelnog šampiona Omana.</s>

<s>Trenerski uspjesi 
 Treće kolo Lige Evrope FK Mladost (A-tim), kao asistent - 2012 – 2013
 Pobjednik Kup-a Crne Gore i treće kolo Lige Evrope - 2008 - 2009                        
 OFK Petrovac (A-tim), kao asistent</s>

<s>Titule u Prvenstvu i Kup-u Crne Gore sa mlađim kategorijama:
 FK Budućnost – Prvenstvo U19 - 2004 - 2005
 FK Budućnost – Prvenstvo U17 - 2005 - 2006
 FK Budućnost – Kup U15 - 2003 – 2004
 FK Budućnost – Kup U14 - 2007 – 2008</s>

<s>Edukacija 
 UEFA Pro Licence - januar 2010, FSBiH Sarajevo - BiH
 UEFA A-Licence - januar 2008, FSBiH Sarajevo - BiH
 Viša trenerska škola - januar 2002, Niš - Srbija</s>

<s>Reference</s>

<s>Crnogorski fudbaleri
Jugoslavenski fudbaleri
Crnogorski fudbalski treneri
Biografije, Podgorica</s>

